ddrg/super_eurlex huggingface dataset:
Domstolens kendelse (Syvende Afdeling) af 10. februar 2022 — Ministre de l’Économie, des Finances et de la Relance mod Les Anges d’Eux SARL, Echo 5 SARL og Cletimmo SAS (anmodning om præjudiciel afgørelse fra Cour administrative d’appel de Lyon — Frankrig)

(Sag C-191/21) (1)

(Præjudiciel forelæggelse - artikel 99 i Domstolens procesreglement - det fælles system for merværdiafgift (moms) - direktiv 2006/112/EF - artikel 392 - ordning med afgift af fortjenstmargenen - anvendelsesområde - levering af fast ejendom og byggegrunde købt med henblik på videresalg - afgiftspligtig person, der ikke har fradragsret i forbindelse med erhvervelsen af fast ejendom - momspligtigt videresalg - begrebet »byggegrunde«)

(2022/C 138/04)

Processprog: fransk

Den forelæggende ret

Cour administrative d’appel de Lyon

Parter i hovedsagen

Sagsøger: Ministre de l’Économie, des Finances et de la Relance

Sagsøgte: Les Anges d’Eux SARL, Echo 5 SARL og Cletimmo SAS

Konklusion

Artikel 392 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at bestemmelsen udelukker anvendelse af ordningen med afgift af fortjenstmargenen på levering af byggegrunde, når disse grunde, som var bebyggede ved erhvervelsen, mellem tidspunktet for erhvervelsen og tidspunktet for den afgiftspligtige persons videresalg heraf er blevet til byggegrunde, men at den ikke er til hinder for anvendelsen af denne ordning på levering af byggegrunde, når disse grunde mellem tidspunktet for erhvervelsen og tidspunktet for den afgiftspligtige persons videresalg heraf, har undergået ændringer, såsom f.eks. en opdeling i parceller.

(1) Indgivelsesdato: 25.3.2021.
2)

EU-retten skal fortolkes således, at den er til hinder for, at de nationale myndigheder kan begrunde deres afslag på at tilbagebetale en indirekte afgift, der strider imod direktiv 2008/118, ved at antage, at afgiften er blevet overvæltet på tredjemand, og at den afgiftspligtige derved har opnået en ugrundet berigelse.
Domstolens kendelse (Ottende Afdeling) af 13. december 2021 — Servicio de Salud de Castilla-La Mancha (SESCAM) mod BF (anmodning om præjudiciel afgørelse fra Tribunal Superior de Justicia de Castilla-La Mancha — Spanien)

(Sag C-151/21) (1)

(Rammeaftalen vedrørende tidsbegrænset ansættelse, der er indgået af EFS, UNICE og CEEP - § 4 - princippet om ikke-diskrimination - området for folkesundhed - beregning af anciennitetstillæg - national lovgivning, hvorefter der ved beregningen af anciennitetstillæg til vedtægtsmæssigt fastansat personale ikke tages hensyn til de perioder, hvori der midlertidigt er udøvet tjeneste i en højere stillingsgruppe)

(2022/C 119/18)

Processprog: spansk

Den forelæggende ret

Tribunal Superior de Justicia de Castilla-La Mancha

Parter i hovedsagen

Sagsøger: Servicio de Salud de Castilla-La Mancha (SESCAM)

Sagsøgt: BF

Konklusion

§ 4 i rammeaftalen vedrørende tidsbegrænset ansættelse, som blev indgået den 18. marts 1999, og som fremgår som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at denne bestemmelse ikke er til hinder for en national lovgivning, der for så vidt angår en fastansat, der midlertidigt varetager funktioner i en højere stillingsgruppe end den, som den pågældende henhører under, fastsætter, at de treårige anciennitetstillæg, som den pågældende har ret til, svarer til dem, der tildeles i sidstnævnte stillingsgruppe, selv om de treårige anciennitetstillæg, som en arbejdstager med en tidsbegrænset ansættelse, der befinder sig i samme situation, har ret til, svarer til de tillæg, der tildeles i den stillingsgruppe, hvorunder funktionerne faktisk udføres.

(1) Dato for indlevering: 9.3.2021.
Domstolens kendelse (Sjette Afdeling) af 26. november 2021 — WD mod Agrárminiszter (anmodning om præjudiciel afgørelse fra Budapest Környéki Törvényszék — Ungarn)

(Sag C-273/21) (1)

(Præjudiciel forelæggelse - artikel 99 i Domstolens procesreglement - landbrug - fælles landbrugspolitik - forordning (EU) nr. 1307/2013 - ordninger for direkte støtte - artikel 4, stk. 1, litra c) og e) - artikel 32, stk. 2 - ansøgning om grundbetaling - begrebet »støtteberettiget hektar« - grundstykke, der er kvalificeret flyveplads i ejendomsregistret - faktisk anvendelse til landbrugsmæssige formål)

(2022/C 95/07)

Processprog: ungarsk

Den forelæggende ret

Budapest Környéki Törvényszék

Parter i hovedsagen

Sagsøger: WD

Sagsøgt: Agrárminiszter

Konklusion

Artikel 4, stk. 1, litra c) og e), og artikel 32, stk. 2, i Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 skal fortolkes således, at et areal, der i henhold til national ret er klassificeret som en flyveplads, men hvor der ikke udøves nogen aktivitet knyttet hertil, skal kvalificeres som landbrugsareal, der anvendes til landbrugsmæssige formål, når det faktisk anvendes som permanent græsningsareal med henblik på opdræt af husdyr.

(1) EUT C 252 af 28.6.2021.
Domstolens kendelse (Ottende Afdeling) af 13. december 2021 — VX mod Autoridade Tributária e Aduaneira (anmodning om præjudiciel afgørelse fra Tribunal Arbitral Tributário (Centro de Arbitragem Administrativa — CAAD) — Portugal)

(Sag C-224/21) (1)

(Præjudiciel forelæggelse - artikel 99 i Domstolens procesreglement - direkte beskatning - beskatning af avancer af fast ejendom - artikel 63 TEUF og 65 TEUF - frie kapitalbevægelser - forskelsbehandling - skattebyrde, som er højere for ejendomsavancer, der realiseres af hjemmehørende i tredjelande - mulighed for beskatning efter de samme regler som hjemmehørende)

(2022/C 95/06)

Processprog: portugisisk

Den forelæggende ret

Tribunal Arbitral Tributário (Centro de Arbitragem Administrativa — CAAD)

Parter i hovedsagen

Sagsøger: VX

Sagsøgt: Autoridade Tributária e Aduaneira

Konklusion

Artikel 63 TEUF og artikel 65, stk. 1, TEUF skal fortolkes således, at bestemmelserne er til hinder for en medlemsstats lovgivning vedrørende personlig indkomstskat, hvorefter ikke-hjemmehørende med hensyn til avancer, der er opstået som følge af salg af fast ejendom beliggende i den pågældende medlemsstat, systematisk pålægges en højere skattebyrde end den, der for tilsvarende transaktioner ville finde anvendelse på ejendomsavancer realiseret af en hjemmehørende, uanset ikke-hjemmehørendes mulighed for at vælge den ordning, der gælder for hjemmehørende.

(1) EUT C 252 af 28.6.2021.
C 84/21

Domstolens kendelse (Syvende Afdeling) af 10. januar 2022 — Asociaţia Naţională de Terapii Complementare din România (ANATECOR) (anmodning om præjudiciel afgørelse fra Tribunalul Arad — Rumænien)

(Sag C-400/21) (1)

(Præjudiciel forelæggelse - artikel 53, stk. 2, i Domstolens procesreglement - fortolkning af national lovgivning - national insolvensprocedure - den særlige dommers mulighed for at efterprøve sin materielle kompetence og fordringen - rent intern tvist - ingen tilknytning til EU-retten - åbenbart, at Domstolen ikke har kompetence)

(2022/C 84/26)

Processprog: rumænsk

Den forelæggende ret

Tribunalul Arad

Parter i hovedsagen

Debitor under insolvensbehandling: Asociaţia Naţională de Terapii Complementare din România (ANATECOR)

Procesdeltagere: Primăria Municipiului Arad — Direcția Venituri og Direcția Generală Regională a Finanțelor Publice Timișoara — Administrația Județeană a Finanțelor Publice Arad

Konklusion

Det er åbenbart, at Den Europæiske Unions Domstol ikke har kompetence til at besvare de spørgsmål, der er blevet forelagt af Tribunalul Arad (retten i første instans i Arad, Rumænien) ved afgørelse af 31. maj 2021.

(1) Dato for indlevering: 28.6.2021.
C 276/2

Domstolens kendelse (Tiende Afdeling) af 1. juni 2022 — Petróleos de Portugal — Petrogal, SA mod Secretário de Estado dos Assuntos Fiscais (anmodning om præjudiciel afgørelse fra Supremo Tribunal Administrativo — Portugal)

(Sag C-706/21) (1)

(Præjudiciel forelæggelse - artikel 53, stk. 2, og artikel 94 i Domstolens procesreglement - krav om angivelse af den lovgivningsmæssige sammenhæng for tvisten i hovedsagen samt af grundene til, at der er behov for besvarelse af de præjudicielle spørgsmål - åbenbart afvisningsgrundlag)

(2022/C 276/02)

Processprog: portugisisk

Den forelæggende ret

Supremo Tribunal Administrativo

Parter i hovedsagen

Sagsøger: Petróleos de Portugal — Petrogal, SA

Sagsøgt: Secretário de Estado dos Assuntos Fiscais

Konklusion

Anmodningen om præjudiciel afgørelse, indgivet af Supremo Tribunal Administrativo (øverste domstol i forvaltningsretlige sager, Portugal) ved afgørelse af 27. oktober 2021, afvises.

(1) Dato for indlevering: 24.11.2021.
Domstolens kendelse (Ottende Afdeling) af 16. maj 2022 — RV (anmodning om præjudiciel afgørelse fra Landgericht Köln — Tyskland)

(Sag C-724/21) (1)

(Præjudiciel forelæggelse - artikel 99 i Domstolens procesreglement - unionsborgerskab - artikel 21 TEUF - retten til at færdes og opholde sig frit på medlemsstaternes område - kriminalisering, der specifikt vedrører international bortførelse af mindreårige - restriktion - beskyttelse af børn - proportionalitet)

(2022/C 266/10)

Processprog: tysk

Den forelæggende ret

Landgericht Köln

Parter i hovedsagen

Sagsøger: RV

Procesdeltager: Staatsanwaltschaft Köln

Konklusion

Artikel 21 TEUF skal fortolkes således, at bestemmelsen er til hinder for en medlemsstats lovgivning, hvorefter det forhold, at en forælder fjerner sit barn fra værgen, der har beføjelse til at bestemme barnets opholdssted, med det formål at bringe barnet til udlandet, kan straffes, selv når der ikke er gjort brug af vold, trussel om vold eller list, mens det samme forhold, når barnet befinder sig på den første medlemsstats område, kun kan straffes, hvis der er gjort brug af vold, trussel om vold eller list.

(1) Dato for indlevering: 30.11.2021.
Domstolens kendelse (Ottende Afdeling) af 17. maj 2022 — Estaleiros Navais de Peniche SA mod Município de Aveiro, Navaltagus — Reparação e Construção Naval SA og Navalrocha — Sociedade de Construção e Reparações Navais SA (anmodning om præjudiciel afgørelse fra Supremo Tribunal Administrativo — Portugal)

(Sag C-787/21) (1)

(Præjudiciel forelæggelse - artikel 99 i Domstolens procesreglement - klageprocedurerne i forbindelse med indgåelse af offentlige indkøbs- samt bygge- og anlægskontrakter - direktiv 89/665/EØF - artikel 1, stk. 3 - søgsmålsinteresse - adgang til retsmidler - tilbudsgiver udelukket ved den ordregivende myndigheds afgørelse, der er blevet endelig, idet tilbudsgiveren ikke har anfægtet hele begrundelsen for afvisningen af dennes tilbud - manglende søgsmålsinteresse)

(2022/C 257/19)

Processprog: portugisisk

Den forelæggende ret

Supremo Tribunal Administrativo

Parter i hovedsagen

Sagsøger: Estaleiros Navais de Peniche SA

Sagsøgte: Município de Aveiro, Navaltagus — Reparação e Construção Naval SA og Navalrocha — Sociedade de Construção e Reparações Navais SA

Konklusion

Artikel 1, stk. 3, i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, som ændret ved Europa-Parlamentets og Rådets direktiv 2007/66/EF af 11. december 2007, skal fortolkes således, at denne bestemmelse er til hinder for, at en tilbudsgiver, der er blevet udelukket fra en udbudsprocedure for indgåelse af en offentlig kontrakt på grundlag af en afgørelse truffet af den ordregivende myndighed, som er blevet endelig, kan anfægte beslutningen om tildeling af kontrakten. I denne henseende er det uden betydning, at den udelukkede tilbudsgiver har gjort gældende, at denne eventuelt kunne få tildelt kontrakten, såfremt den ordregivende myndighed — efter annullation af denne afgørelse — besluttede at iværksætte en ny udbudsprocedure.

(1) Indgivelsesdato: 16.12.2021.
C 237/22

Domstolens kendelse (Sjette Afdeling) af 26. april 2022 — QL mod Universitat de Barcelona (anmodning om præjudiciel afgørelse fra Juzgado de lo Social no 3 de Barcelona — Spanien)

(Sag C-464/21) (1)

(Præjudiciel forelæggelse - artikel 99 i Domstolens procesreglement - socialpolitik - direktiv 1999/70/EF - rammeaftalen vedrørende tidsbegrænset ansættelse, der er indgået af EFS, UNICE og CEEP - flere på hinanden følgende tidsbegrænsede ansættelseskontrakter i den offentlige sektor - § 2 og § 3, nr. 1) - anvendelsesområde - begrebet »person med tidsbegrænset ansættelse«)

(2022/C 237/27)

Processprog: spansk

Den forelæggende ret

Juzgado de lo Social no 3 de Barcelona

Parter i hovedsagen

Sagsøger: QL

Sagsøgt: Universitat de Barcelona

Konklusion

§ 2 og § 3, nr. 1), i rammeaftalen vedrørende tidsbegrænset ansættelse, indgået den 18. marts 1999, som fremgår som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at en arbejdstager, der har været knyttet til sin arbejdsgiver i den offentlige sektor ved flere på hinanden følgende tidsbegrænsede ansættelseskontrakter, og hvis ansættelsesforhold som sanktion kan blive omklassificeret til et »tidsubegrænset ansættelsesforhold uden fastansættelse«, er omfattet af anvendelsesområdet for denne rammeaftale.

(1) Dato for indlevering: 29.7.2021.
Domstolens kendelse (Tiende Afdeling) af 9. februar 2022 — »Konservinvest« OOD mod »Bulkons Parvomay« OOD (anmodning om præjudiciel afgørelse fra Varhoven kasatsionen sad (Bulgarien))

(Sag C-35/21) (1)

(Præjudiciel forelæggelse - artikel 99 i Domstolens procesreglement - kvalitetsordninger for landbrugsprodukter og fødevarer - forordning (EU) nr. 1151/2012 - oprindelsesbetegnelser og geografiske betegnelser - artikel 9 - midlertidig national beskyttelse - geografisk betegnelse for et landbrugsprodukt, der er registreret i henhold til en medlemsstats lovgivning og nyder national beskyttelse)

(2022/C 222/06)

Processprog: bulgarsk

Den forelæggende ret

Varhoven kasatsionen sad (Bulgarien)

Parter i hovedsagen

Sagsøger:»Konservinvest« OOD

Sagsøgt:»Bulkons Parvomay« OOD

Konklusion

Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer skal fortolkes således, at den er til hinder for en medlemsstats lovgivning, der fastsætter et nationalt system for registrering og beskyttelse af kvalificerede geografiske betegnelser for landbrugsprodukter og fødevarer, der er omfattet af denne forordnings anvendelsesområde, som kun skal finde anvendelse på retstvister om krænkelser af rettigheder, der følger af disse betegnelser, mellem denne medlemsstats erhvervsdrivende, som på sidstnævntes område fremstiller produkter, for hvilke de nævnte betegnelser er blevet registreret i henhold til denne lovgivning.

(1) EUT C 98 af 22.3.2021.
Domstolens kendelse (Ottende Afdeling) af 1. marts 2022 — K.M. mod Director of Public Prosecutions (anmodning om præjudiciel afgørelse fra Court of Appeal — Irland)

(Forenede sager C-493/21) (1)

(Præjudiciel forelæggelse - artikel 99 i Domstolens procesreglement - fælles fiskeripolitik - forordning (EF) nr. 1224/2009 - kontrolordning med henblik på at sikre overholdelse af reglerne i den fælles fiskeripolitik - artikel 89 - foranstaltninger, der tilsigter at sikre overholdelse af reglerne - artikel 90 - strafferetlige sanktioner - proportionalitetsprincippet - fortolkning af dom af 11. februar 2021, K.M. (Sanktioner pålagt kaptajnen) (C-77/20, EU:C:2021:112))

(2022/C 222/07)

Processprog: engelsk

Den forelæggende ret

Court of Appeal

Parter i hovedsagen

Sagsøger: K.M.

Sagsøgt: Director of Public Prosecutions

Konklusion

Artikel 89 og 90 i Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006, sammenholdt med proportionalitetsprincippet som fastsat i artikel 49, stk. 3, i Den Europæiske Unions charter om grundlæggende rettigheder, skal fortolkes således, at det tilkommer de nationale retsinstanser i medfør af de bedømmelseskriterier, som Domstolen gav i dom af 11. februar 2021, K.M. (Sanktioner pålagt kaptajnen) (C-77/20, EU:C:2021:112), at vurdere, om en obligatorisk beslaglæggelse af alle fisk og alle fiskeredskaber, der findes om bord på den pågældende båd, er forholdsmæssig i forhold til den begåede overtrædelse, herunder overtrædelsens grovhed, med henblik på gennemførelsen af det lovlige formål, der forfølges med det forbud mod klassificeringsudstyr, der er fastsat i artikel 32, stk. 1, i Rådets forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer, som ændret ved Europa-Parlamentets og Rådets forordning (EU) nr. 227/2013 af 13. marts 2013, og i givet fald at undersøge behovet for at tilpasse, ændre eller mindske omfanget af afgørelsen om beslaglæggelse af fangst for fiskeredskaber.

(1) EUT C 401 af 4.10.2021.
Domstolens kendelse (Tiende Afdeling) af 31. januar 2022 — TM mod EJ (anmodning om præjudiciel afgørelse fra Sąd Okręgowy w Łodzi — Polen)

(Sag C-28/21) (1)

(Præjudiciel forelæggelse - artikel 99 i Domstolens procesreglement - ansvarsforsikring for motorkøretøjer - direktiv 2009/103/EF - artikel 3 - forpligtelse til at dække tingsskade - rækkevidde - en medlemsstats lovgivning, der udelukker et indtægtstab fra den dækning, der følger af den lovpligtige ansvarsforsikring for motorkøretøjer)

(2022/C 222/05)

Processprog: polsk

Den forelæggende ret

Sąd Okręgowy w Łodzi

Parter i hovedsagen

Sagsøger: TM

Sagsøgt: EJ

Konklusion

Artikel 3, stk. 1, i Europa-Parlamentets og Rådets direktiv 2009/103/EF af 16. september 2009 om ansvarsforsikring for motorkøretøjer og kontrollen med forsikringspligtens overholdelse skal fortolkes således, at denne bestemmelse ikke er til hinder for en national bestemmelse, hvorefter den lovpligtige ansvarsforsikring for motorkøretøjer ikke dækker en skade, der består i et indtægtstab, forudsat at denne begrænsning af dækningen finder anvendelse uden forskel i forhold til skadelidtes, ejerens eller indehaveren af det beskadigede køretøjs bopælsmedlemsstat.

(1) EUT C 182 af 10.5.2021.
Domstolens kendelse (Sjette Afdeling) af 18. maj 2022 — UC mod Ministero dell'Istruzione (anmodning om præjudiciel afgørelse fra Tribunale ordinario di Vercelli — Italien)

(Sag C-450/21) (1)

(Præjudiciel forelæggelse - artikel 99 i Domstolens procesreglement - socialpolitik - direktiv 1999/70/EF - rammeaftalen vedrørende tidsbegrænset ansættelse, der er indgået af EFS, UNICE og CEEP - § 4, stk. 1 - princippet om ikke-diskrimination - begrebet »ansættelsesvilkår« - godtgørelse ydet med henblik på at fremme videreuddannelse af lærere og forbedre deres faglige kompetencer)

(2022/C 368/09)

Processprog: italiensk

Den forelæggende ret

Tribunale ordinario di Vercelli

Parter i hovedsagen

Sagsøger: UC

Sagsøgt: Ministero dell'Istruzione

Konklusion

§ 4, stk. 1, i rammeaftalen vedrørende tidsbegrænset ansættelse, som blev indgået den 18. marts 1999 og er knyttet som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for en national lovgivning, der forbeholder uddannelsesministeriets fastansatte lærere, og ikke dette ministeriums lærere med tidsbegrænset ansættelse, retten til en økonomisk fordel på 500 EUR om året, der ydes med henblik på at fremme videreuddannelse af lærere og forbedre deres faglige kompetencer, ved hjælp af et elektronisk kort. der kan anvendes til at købe bøger og tekster, herunder i digitalt format, tryksager, tidsskrifter, som er nyttige til professionel kompetenceudvikling, hardware og software, til tilmeldelse til kurser med henblik på at udvikle og styrke de professionelle kompetencer, optagelse på bachelor- eller kandidatuddannelser, specialiserede eller ved enkelt forløb i forbindelse med den faglige profil, eller på postgraduate kurser eller akademiske kandidatuddannelser i forbindelse med den faglige profil, til teater- og filmforestillinger, adgang til museer, udstillinger, kulturelle arrangementer, liveoptrædener og andre uddannelsesaktiviteter samt til køb af konnektivitetstjenester med henblik på at opfylde forpligtelsen til at telearbejde.

(1) EUT C 422 af 18.10.2021.
Domstolens kendelse (Niende Afdeling) af 2. maj 2022 — Správa železnic, státní organizace mod České dráhy a.s., PKP Cargo International a.s., PDV Railway a.s. og KŽC Doprava, s.r.o. (C-221/21) og České dráhy a.s. mod Univerzita Pardubice e.a. (C-222/21) (anmodninger om præjudiciel afgørelse fra Obvodní soud pro Prahu 1 — Den Tjekkiske Republik)

(Forenede sager C-221/21 og C-222/21) (1)

(Præjudiciel forelæggelse - artikel 53, stk. 2, i Domstolens procesreglement - jernbanetransport - direktiv 2012/34/EU - afgørelser fra tilsynsorganet - artikel 56, stk. 10 - domstolsprøvelse - national lovgivning om de civile domstoles kompetence - regler om anlæggelse af søgsmål - forenelighed med direktiv 2012/34 - afvisning af anmodningen om præjudiciel afgørelse)

(2022/C 368/06)

Processprog: tjekkisk

Den forelæggende ret

Obvodní soud pro Prahu 1

Parter i hovedsagen

Sagsøgere: Správa železnic, státní organizasse (C-221/21) og České dráhy a.s. (C-222/21)

Sagsøgte: České dráhy a.s., PKP Cargo International a.s., PDV Railway a.s. og KŽC Doprava s.r.o. (C-221/21) og Univerzita Pardubice m.fl. (C-222/21)

Konklusion

De anmodninger om præjudiciel afgørelse, der er indgivet af Obvodní soud pro Prahu 1 (distriktsdomstolen i Prag 1, Den Tjekkiske Republik) ved afgørelse af 22. september 2020 og 1. oktober 2020, afvises.

(1) EUT C 242 af 21.6.2021.
C 368/10

Domstolens kendelse (Tiende Afdeling) af 9. juni 2022 — Unie van Professionele Transporteurs en Logistieke Ondernemers (UPTR) mod Europa-Parlamentet og Rådet For Den Europæiske Union

(Sag C-603/21 P) (1)

(Appel - artikel 181 i Domstolens procesreglement - transport - forordning (EU) 2020/1055 - adgang til markedet for international godskørsel - cabotagekørsel - annullationssøgsmål - formaliteten - artikel 263, stk. 4, TEUF - betingelsen om, at sagsøgeren skal være individuelt berørt - brancheorganisation - effektiv domstolsbeskyttelse - åbenbart, at appellen delvis ikke kan antages til realitetsbehandling, delvis er ugrundet)

(2022/C 368/13)

Processprog: nederlandsk

Parter

Appellant: Unie van Professionele Transporteurs en Logistieke Ondernemers (UPTR) (ved advocaat F. Vanden Bogaerde)

De andre parter i appelsagen: Europa-Parlamentet (ved I. Anagnostopoulou og R. van de Westelaken, som befuldmægtigede) og Rådet For Den Europæiske Union (ved S. Emmerechts, A. Norberg og L. Vétillard, som befuldmægtigede)

Konklusion

1) Appellen forkastes, idet det er åbenbart, at den delvis ikke kan antages til realitetsbehandling, delvis er ugrundet.

2) Unie van Professionele Transporteurs en Logistieke Ondernemers (UPTR) betaler sagsomkostningerne.

(1) EUT C 513 af 20.12.2021.